CELEX: 62009FN0070
Language: el
Date: 2009-07-30 00:00:00
Title: Υπόθεση F-70/09: Προσφυγή-αγωγή της 30ής Ιουλίου 2009 — Nikolchov κατά Επιτροπής

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/16
            
         Προσφυγή-αγωγή της 30ής Ιουλίου 2009 — Nikolchov κατά Επιτροπής
   (Υπόθεση F-70/09)
   2009/C 244/28
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Vladimir Nikolchov (Βρυξέλλες, Βέλγιο) (εκπρόσωπος: M. Hammouche, δικηγόρος)
   
      Καθής-εναγομένη: Επιτροπή των Ευρωπαϊκών Κοινοτήτων
   
      Αντικείμενο και περιγραφή της διαφοράς
   
   Ακύρωση της αποφάσεως της επιφορτισμένης με τη σύναψη συμβάσεων προσλήψεως προσωπικού αρχής, με την οποία ως τόπος προσλήψεως του προσφεύγοντος-ενάγοντος καθορίζεται το Aachen (Γερμανία) και η ημερήσια αποζημίωση καθορίζεται σε 120 ημερολογιακές ημέρες.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να διαπιστωθεί ότι συντρέχει παράβαση της αποφάσεως της Επιτροπής, της 15ης Απριλίου 2004, περί θεσπίσεως των γενικών εκτελεστικών διατάξεων σχετικά με την εφαρμογή του άρθρου 7, παράγραφος 3, του παραρτήματος VII του Κανονισμού Υπηρεσιακής Καταστάσεως των υπαλλήλων (ΚΥΚ) και του άρθρου 10 του παραρτήματος VII του ΚΥΚ·
            
         
               —
            
            
               κατόπιν αυτού, να ακυρωθεί η απόφαση της επιφορτισμένης με τη σύναψη συμβάσεων προσλήψεως προσωπικού αρχής αριθ. R/9/09, της 21ης Απριλίου 2009, περί απορρίψεως της ενστάσεως του προσφεύγοντος-ενάγοντος με την οποία ο τελευταίος αιτείται τον καθορισμό ως τόπου προσλήψεώς του της Βουλγαρίας και τον καθορισμό της διαρκείας των ημερολογιακών ημερών για τη λήψη ημερησίας αποζημιώσεως με βάση το άρθρο 10, παράγραφος 2, στοιχείο β', δεύτερη παύλα, του παραρτήματος VII του ΚΥΚ·
            
         
               —
            
            
               να υποχρεώσει την καθής-εναγομένη να καταβάλει στον προσφεύγοντα-ενάγοντα το μη καταβληθέν ποσό των 6 942,32 ευρώ ημερησίας αποζημιώσεως ή οποιοδήποτε άλλο ποσό πρόκειται να καθορίσει το Δικαστήριο Δημόσιας Διοίκησης, συν τόκους υπερημερίας από την ημερομηνία υποβολής της ενστάσεως μέχρι την ημερομηνία εξοφλήσεως.
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.